Eesti terviseminister

Terviseminister on Vabariigi Valitsuse liige, kes juhib koos sotsiaalkaitseministriga Sotsiaalministeeriumi. 

Terviseministri ülesanneteks on osalemine rahvatervise, tervishoiu, e-tervise, ravimite alase poliitika kujundamisel, selle elluviimise koordineerimisel ja finantseerimise kavandamisel, poliitika mõju seire korraldamisel ning osalemine sotsiaalministeeriumi ja tema valitsemisala asutuste tegevustes Euroopa Liidu otsustusprotsessis ja rahvusvahelises koostöös. 

Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. Alates 17. aprillist 2023 on Eesti terviseminister Riina Sikkut.

Ajalugu 
Tervise- ja tööministri ametikoht loodi 2014. aastal, mil jagati senise sotsiaalministri ülesanded sotsiaalkaitseministri ja tervise- ja tööministri vahel. Vabariigi Presidendi otsusega nimetati senine portfellita minister Urmas Kruuse alates 2. juulist 2014 tervise- ja tööministriks. 29. aprillil 2019 ametisse astunud Jüri Ratase teises valitsuses tervise- ja tööministri ametikohta ei olnud. Uuesti loodi tervise- ja tööministri ametikoht 26. jaanuaril 2021 ametisse astunud Kaja Kallase esimeses valitsuses. 2023. aastal nimetati tervise- ja tööminister ümber terviseministriks.

Eesti tervise- ja tööministrite loend 
Parteid

Viited

Eesti ministrid